PRIJEDLOG

Na osnovu člana 66. Zakona o građevinskom zemljištu („Službene novine Federacije Bosne i Hercegovine“, broj: 25/03, 16/04 i 67/05), i člana 32. Statuta Općine Velika Kladuša („Službeni glasnik Općine Velika Kladuša“, broj: 12/11), Općinsko vijeće Općine Velika Kladuša na \_\_\_\_\_\_\_\_\_\_\_\_\_ sjednici, održanoj \_\_\_\_\_\_\_\_\_\_\_\_\_\_\_\_ godine, donijelo je:

**ODLUKU**

**o visini prosječne konačne građevinske cijene po m2 korisne stambene površine na području Općine Velika Kladuša u 2020. godini i visini naknade iz osnova pogodnosti gradskog građevinskog zemljišta – rente za 2021. godinu**

**Član 1.**

Ovom Odlukom određuje se prosječna konačna građevinska cijena po m2 korisne stambene površine na području općine Velika Kladuša u 2020. godini i visina naknade iz osnova pogodnosti gradskog građevinskog zemljišta – rente za 2021. godinu (u daljem tekstu: Odluka).

**Član 2.**

Utvrđuje se prosječna konačna građevinska cijena u 2020. godini po 1 m2 korisne stambene površine u iznosu od 600,00 KM (šeststotina konvertibilnih maraka).

**Član 3.**

Utvrđena prosječna konačna građevinska cijena iz člana 2. ove Odluke, služi kao osnovica za utvrđivanje visine naknade iz osnova pogodnosti gradskog građevinskog zemljišta – rente, za 1 m2 korisne površine u stambenoj izgradnji te se renta utvrđuje množenjem osnovice sa fiksnim procentom rente, utvrđene Zakonom u zavisnosti od pripadnosti građevinskog zemljišta određenoj zoni.

**Član 4.**

Visina naknade za pogodnost građevinskog zemljišta – rente, po 1 m2 korisne površine u stambenoj izgradnji, za područje općine Velika Kladuša za 2021. godinu, utvrđena u fiksnom iznosu, na način propisan u članu 3. ove Odluke, iznosi:

-u prvoj zoni 6% (600,0 x 6/100)= 36,00 KM/m2,

-u drugoj zoni 5% (600,0 x 5/100)= 30,00 KM/m2,

-u trećoj zoni 4% (600,0 x 4/100)= 24,00 KM/m2,

-u četvrtoj zoni 3% (600,0 x 3/100)= 18,00 KM/m2,

-u petoj zoni 2% (600,0 x 2/100)=12,00 KM/m2,

-u šestoj zoni 1% (600,0 x 1/100)= 6,00 KM/m2.

**Član 5.**

Prosječna konačna građevinska cijena, kao osnovica za utvrđenu visinu naknade za pogodnost – rentu, utvrđena ovom Odlukom, primjenjuje se do 31. marta 2022. godine, odnosno do stupanja na snagu nove Odluke.

**Član 6.**

Nadzor nad sprovođenjem ove Odluke vršit će Služba za komunalne djelatnosti, vodne resurse, zaštitu okoliša i inspekcijske poslove Općine Velika Kladuša.

**Član 7.**

Ova Odluka stupa na snagu osmog dana od dana objavljivanja u „Službenom glasniku Općine

Velika Kladuša“, a primjenjivat će se od 1. aprila 2021. godine.

Obrađivač: Predlagač:

Služba za komunalne djelatnosti, vodne resurse, Općinski načelnik

zaštitu okoliša i inspekcijske poslove

Obrazloženje

Pravni osnov za donošenje Odluke o visini prosječne konačne građevinske cijene po m2 korisne stambene površine na području Općine Velika Kladuša u 2020. godini i visini naknade iz osnova pogodnosti gradskog građevinskog zemljišta – rente za 2021. godinu sadržan je u članu 66. Zakona o građevinskom zemljištu („Službene novine Federacije Bosne i Hercegovine“, broj: 25/03, 16/04 i 67/05), kojim je propisano da se kao osnovica za izračunavanje visine rente služi prosječna konačna građevinska cijena iz prethodne godine m2 korisne stambene površine na području općine. Prosječnu konačnu građevinsku cijenu utvrđuje odlukom općinskog vijeća svake godine, a najkasnije do 31. marta tekuće godine.

Naknada iz osnova pogodnosti gradskog građevinskog zemljišta plaća se na korisnu površinu stambenog, proizvodnog i poslovnog prostora izraženu u m2,ako zakonom i Odlukom o građevinskom zemljištu („Službeni glasnik Općine Velika Kladuša“, broj: 3/17) nije drugačije određeno za pojedine oblike naknade i za pojedine vrste građevina ili za pojedina fizička i pravna lica. Kako bi se mogla utvrditi naknada iz osnova pogodnosti gradskog građevinskog zemljišta, potrebno je da općinsko vijeće utvrdi prosječnu konačnu građevinsku cijenu m2 korisne stambene površine na području Općine iz prethodne godine najkasnije do 31. marta tekuće godine, ista se valorizuje u toku godine, svaka tri mjeseca na osnovu indeksa rasta cijena građevinskih radova u visokogradnji i niskogradnji, te predstavlja osnovicu za obračunavanje visine naknade (rente).

Iz prednje navedenih propisa vidljiv je pravni osnov, ali i svrha donošenja Odluke o visini prosječne konačne građevinske cijene po m2 korisne stambene površine na području Općine Velika Kladuša u 2020. godini i visini naknade iz osnova pogodnosti gradskog građevinskog zemljišta – rente za 2021. godinu.

Obrađivač:

Služba za komunalne djelatnosti, vodne resurse,

zaštitu okoliša i inspekcijske poslove